Maudhui: Wimbo maarufu wa kupigania uhuru ulioimbwa na jacob Zuma ni ile ya Umshini Wami

Jimbo la Ethekwini lilikubali kufadhili albamu ya nyimbo za kupigania uhuru zilizoimbwa na Zuma, ambazo viongozi walisema zingehifadhi sehemu ya urithi wa kitamaduni.

Lakini chama cha upinzani cha Afrika Kusini, Democratic Alliance (DA), kimetaja hatua hiyo kuwa uharibifu mkubwa wa rasilimali.

Bwana Zuma mara nyingi huimba wimbo wake unaojulikana wa 'Nirudishie bunduki yangu' katika mikutano ya kisiasa.

eThekwini inashirikisha mji wa pwani wa Durban na miji ya jirani ya KwaZulu-Natal, na jimbo la  nyumbani kwa Zuma ambako ndiko kuna wafuasi wake wengi.

Kiongozi Zwakele Mncwango wa chama cha DA alisema kuwa rasilimali za serikali za eneo hilo zinatakiwa kutumika kusaidia vijana kujiajiri katika sekta ya muziki.

"Sisi tunataka kukuza utamaduni na urithi. Tatizo letu ni wakati manispaa inapoteza pesa kwa rais wa zamani ambaye anajaribu bahati yake kwenye sekta ya muziki, wakati tuna wasanii chupikizi wanaohitaji msaada," chombo cha habari cha eNCA kimesema.

Mshauri wa DA Nicole Graham alisema chama hicho "kitapigana kwa hali na mali ," akisema: "Haiwezekani kwamba mtu yeyote mwenye busara ataamini kuwa rais wa zamani na mtu aliyekuwa mfisadi na mwenye aibu ataimba nyimbo za kupigania uhuru na kutoa faida yoyote kwa watu wa eneo la Ekwethini

Bwana Zuma, 76, alilazimishwa kwa nguvu kuachia mamlaka mwezi Februari 2018 na chama chake mwenyewe, African National Congress (ANC). 

Anakabiliwa na mashtaka kadhaa ya rushwa yanayohusishwa  na mpango wa kununua  silaha mwaka 1990. Amekan makosa hayo.

'Ana kipaji na anaelewa historia'.

Wakati wa vita dhidi ya uongozi wa wakoloni waliokuwa wachache nchini Afrika Kusini, nyimbo zilitumika sana kuimarisha uungwaji mkono na kuimarisha motisha ya waandamanaji.

Chifu wa bustani ya  Thembinkosi Ngcobo alisema kuwa idara hiyo ilipendekeza kutia saini na bwana Zuma  baada ya kukosa nyimbo za kupigania uhuru.

"Tulikuwa tukiwatafuta wasanii na kujaribu kufufua nyimbo kama hizi. Ilikuwa vigumu''...\nMaudhui yaliyotangulia yanaweza kufupishwa kama ifuatavyo:
Rais wa zamani wa Afrika Kusini Jacob Zuma amekumbwa na mzozo mwengijne wa kisiasa - baada ya kusaini mkataba na kampuni ya kurekodi muziki.